CELEX: 32010D0721(01)
Language: fi
Date: 2010-07-19 00:00:00
Title: Komission päätös, annettu 19 päivänä heinäkuuta 2010 , Euroopan unionin tiedotuspolitiikkaan, kansainvälisten organisaatioiden tukeen, taudeista ilmoittamiseen ja eläinlääkinnällisten menettelyjen tietokoneistamiseen liittyvästä eläinlääkintäalan toiminnasta vuonna 2010 aiheutuvien menojen rahoituksesta

21.7.2010   
            
            
               FI
            
            
               Euroopan unionin virallinen lehti
            
            
               C 199/1
            
         KOMISSION PÄÄTÖS,
   annettu 19 päivänä heinäkuuta 2010,
   Euroopan unionin tiedotuspolitiikkaan, kansainvälisten organisaatioiden tukeen, taudeista ilmoittamiseen ja eläinlääkinnällisten menettelyjen tietokoneistamiseen liittyvästä eläinlääkintäalan toiminnasta vuonna 2010 aiheutuvien menojen rahoituksesta
   2010/C 199/01
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 20 ja 23 artiklan, 35 artiklan 2 kohdan sekä 36 artiklan 2 kohdan,
   sekä katsoo seuraavaa:
   
               (1)
            
            
               Varainhoitoasetuksen 75 artiklassa ja soveltamissääntöjen 90 artiklan 1 kohdassa säädetään, että ennen kuin Euroopan unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.
            
         
               (2)
            
            
               Varainhoitoasetuksen 110 artiklan mukaisesti avustusten on perustuttava vuotuiseen työohjelmaan.
            
         
               (3)
            
            
               On tarpeen säätää työohjelmasta Euroopan unionin tiedotuspolitiikkaan, kansainvälisten organisaatioiden tukeen, taudeista ilmoittamiseen ja eläinlääkinnällisten menettelyjen tietokoneistamiseen liittyvän toiminnan osalta. Koska liitteissä esitetty työohjelma muodostaa riittävän yksityiskohtaisen kehyksen Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (2), jäljempänä ’soveltamissäännöt’, 90 artiklan 2 ja 3 kohdan mukaisesti, tämä päätös muodostaa rahoituspäätöksen työohjelmassa esitettyjä avustus- ja hankintamenoja varten.
            
         
               (4)
            
            
               Unioni osallistuu päätöksen 2009/470/EY 19 artiklan nojalla eläinten terveyttä, eläinten hyvinvointia ja eläinperäisten elintarvikkeiden turvallisuutta koskevan tiedotuspolitiikan täytäntöönpanoon myöntämällä rahoitusta eläinten hyvinvointiin liittyvän lainsäädännön valmistelemiseen ja kehittämiseen tarvittavien tutkimusten toteuttamiseen.
            
         
               (5)
            
            
               Komissio on sitoutunut toimittamaan Euroopan parlamentille ja neuvostolle kertomukset erilaisista siipikarjan tainnutusmenetelmistä (eläinten suojelusta lopetuksen yhteydessä 24 päivänä syyskuuta 2009 annetun neuvoston asetuksen (EY) N:o 1099/2009 (3) 27 artiklan 3 kohta), kuljetettavien eläinten hyvinvoinnista ja elävien eläinten kauppavirroista laajentuneessa unionissa (eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22 päivänä joulukuuta 2004 annetun neuvoston asetuksen (EY) N:o 1/2005 (4) 32 artikla) ja geneettisten parametrien vaikutuksesta tunnistettuihin epäkohtiin, jotka heikentävät kanojen hyvinvointia (lihantuotantoa varten pidettävien kanojen suojelua koskevista vähimmäisvaatimuksista 28 päivänä kesäkuuta 2007 annetun neuvoston direktiivin 2007/43/EY (5) 6 artiklan 1 kohta).
            
         
               (6)
            
            
               Komissio on sitoutunut parantamaan sidosryhmille ja kansalaisille annettavaa tiedotusta eläinten hyvinvointistandardeista vuonna hyväksytyn eläinten suojelua ja hyvinvointia koskevan yhteisön toimintasuunnitelman (6) puitteissa.
            
         
               (7)
            
            
               Komissio on sitoutunut esittämään vuoden 2010 loppuun mennessä kertomuksen Euroopan parlamentille ja neuvostolle kloonauksesta elintarviketuotannossa. Kertomuksessa tarkastellaan kaikkia elintarviketuotantoon liittyvää kloonausta koskevia näkökulmia voimassa olevan lainsäädännön puitteissa ja tuodaan esiin mahdollisia vaihtoehtoja. Tietoja tarvitaan teknologian käytön nykytilanteesta ja sen vaikutuksista eläinten terveyteen ja hyvinvointiin.
            
         
               (8)
            
            
               Unionin olisi hyödynnettävä maailman eläinlääkinnän teemavuotta 2011 edistääkseen eläinten terveyttä koskevaa politiikkaa ja eläinlääkintäalan keskeistä roolia kansanterveyden, eläinten terveyden ja eläinten hyvinvoinnin turvaamisessa.
            
         
               (9)
            
            
               Päätöksen 2009/470/EY 19 artiklan a alakohdan i alakohdan mukaan unioni myöntää rahoitusta kaikkien sellaisten tietojen keräämiseen ja säilyttämiseen, jotka liittyvät eläinten terveyttä, eläinten hyvinvointia ja eläinperäisten elintarvikkeiden turvallisuutta koskevaan unionin lainsäädäntöön.
            
         
               (10)
            
            
               Rahoitustukea tarvitaan, jotta eläinlääkintälainsäädännön interaktiivinen tietokanta (Vetlex), jonka laajentumisen pääosasto on perustanut ehdokasmaita, mahdollisia ehdokasmaita ja Euroopan naapuruuspolitiikan piiriin kuuluvia maita varten, saadaan kaikkien jäsenvaltioiden käytettäväksi.
            
         
               (11)
            
            
               Päätöksen 2009/470/EY 22 artiklan mukaisesti unioni voi toteuttaa tai auttaa jäsenvaltioita tai kansainvälisiä järjestöjä toteuttamaan teknisiä tai tieteellisiä toimenpiteitä, jotka ovat tarpeen unionin eläinlääkintäalan lainsäädännön tai eläinlääkäreiden koulutuksen kehittämiseksi.
            
         
               (12)
            
            
               Maailman eläintautijärjestö OIE on eläinten terveyden parantamisesta maailmanlaajuisesti vastaava hallitustenvälinen organisaatio. OIE järjestää 6–8 päivänä joulukuuta 2010 maailmanlaajuisen konferenssin eläinlääkintälainsäädännöstä. OIE on toteuttanut alustavan tutkimuksen eläinlääkintälainsäädännöstä ja aikoo käydä laajoja keskusteluja kaikkien jäsentensä kanssa maailmanlaajuisessa konferenssissa. On tärkeää, että EU:lla on kaikkien OIE:n jäsenmaiden kanssa yhteinen lähestymistapa eläinlääkintälainsäädäntöön ja että EU tukee aktiivisesti konferenssia, jotta siellä voidaan edistää eläinten terveyttä koskevaa unionin politiikkaa.
            
         
               (13)
            
            
               Soveltamissääntöjen 168 artiklan 1 kohdan c alakohdan mukaisesti avustuksia voidaan myöntää ilman eri ehdotuspyyntöä yhteisöille, joilla on käytännössä vallitseva monopoli. OIE on terveys- ja kasvinsuojelutoimista tehdyn WTO:n sopimuksen mukainen standardit asettava elin ja eläinten terveyden maailmanlaajuisesta parantamisesta vastaava hallitustenvälinen organisaatio, missä ominaisuudessa sillä on käytännössä vallitseva monopoli alalla, eikä ehdotuspyyntöä näin ollen tarvita, jotta EU voi osallistua eläinlääkintälainsäädäntöä koskevan maailmanlaajuisen konferenssin rahoitukseen.
            
         
               (14)
            
            
               Päätöksen 2009/470/EY 35 artiklan 1 kohdassa sallitaan unionin rahoitus eläinten tunnistamisjärjestelmän ja tautien tiedoksiantojärjestelmän perustamista varten.
            
         
               (15)
            
            
               Unionin rahoitusta olisi myönnettävä eläintautien ilmoitusjärjestelmän (ADNS) hoitamista ja parannuksia varten; kyseinen järjestelmä perustuu neuvoston direktiivin 82/894/ETY mukaisen eläintaudeista ilmoittamisen kooditetusta muodosta ja koodeista 1 päivänä maaliskuuta 2005 tehtyyn komission päätökseen 2005/176/EY (7).
            
         
               (16)
            
            
               Komissio on sitoutunut parantamaan EU:n valmiutta eläinten terveyteen kohdistuvien vakavien uhkien varalta mm. vahvistamalla unionin nopean toiminnan verkostoa (komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle EU:n uudesta eläinten terveyttä koskevasta strategiasta vuosiksi 2007–2013).
            
         
               (17)
            
            
               Päätöksen 2009/470/EY 36 artiklassa säädetään unionin rahoitustuesta tiettyihin tietokoneistettuihin järjestelmiin, joita käytetään unionin sisäisessä kaupassa ja tuonnissa.
            
         
               (18)
            
            
               On tarpeen myöntää edelleen rahoitustukea yhdennetyn eläinlääkinnällisen Traces-tietojärjestelmän hoitamiseen, hallinnointiin ja ylläpitoon; järjestelmä otettiin käyttöön yhdennetyn eläinlääkinnällisen tietojärjestelmän kehittämisestä 30 päivänä joulukuuta 2002 tehdyllä komission päätöksellä 2003/24/EY (8).
            
         
               (19)
            
            
               Tämä rahoituspäätös voi lisäksi varainhoitoasetuksen 83 artiklan ja soveltamissääntöjen 106 artiklan 5 kohdan perusteella kattaa myöhästyneistä maksuista aiheutuvan koron maksamisen.
            
         
               (20)
            
            
               Tämän päätöksen soveltamiseksi on aiheellista määritellä termi ”olennainen muutos” soveltamissääntöjen 90 artiklan 4 kohdan mukaisesti,
            
         
               (21)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT SEURAAVAN PÄÄTÖKSEN:
   1 artikla
   Hyväksytään liitteessä I ja II esitetty vuotuinen työohjelma neuvoston päätöksen 2009/470/EY 20 ja 23 artiklan, 35 artiklan 2 kohdan ja 36 artiklan 2 kohdan täytäntöönpanoa varten.
   Työohjelma muodostaa varainhoitoasetuksen 75 artiklassa tarkoitetun rahoituspäätöksen.
   2 artikla
   Ohjelman täytäntöönpanoon tällä päätöksellä myönnettävän rahoituksen enimmäismäärä on 4 935 000 EUR, joka rahoitetaan seuraavasta Euroopan unionin vuoden 2010 yleisen talousarvion budjettikohdasta:
   
               —
            
            
               Budjettikohta 17 04 02 01: 4 935 000 EUR
            
         Nämä määrärahat voivat kattaa myös maksujen myöhästymisestä aiheutuvan koron.
   3 artikla
   1.   Toimivaltainen tulojen ja menojen hyväksyjä voi tehdä tähän päätökseen muutoksia, joita ei pidetä olennaisina asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla, noudattaen moitteettoman varainhoidon ja suhteellisuuden periaatteita.
   2.   Työohjelman kattamiin toimiin osoitettujen määrärahojen kumulatiivisia muutoksia, jotka ovat enintään 10 prosenttia tämän päätöksen 2 artiklassa tarkoitetusta enimmäisrahoitusosuudesta, ei pidetä asetuksen (EY, Euratom) N:o 2342/2002 90 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman luonteeseen ja tavoitteisiin.
   
      Tehty Brysselissä 19 päivänä heinäkuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  EYVL L 357, 31.12.2002, s. 1.
   
      (3)  EUVL L 303, 18.11.2009, s. 1.
   
      (4)  EUVL L 3, 5.1.2005, s. 1.
   
      (5)  EUVL L 182, 12.7.2007, s. 19.
   
      (6)  KOM(2006) 13 lopullinen.
   
      (7)  EUVL L 59, 5.3.2005, s. 40.
   
      (8)  EYVL L 8, 14.1.2003, s. 44.
   
      LIITE I
      
         Tietyistä eläinlääkintäalan kustannuksista tehty neuvoston päätös 2009/470/EY ja erityisesti sen 20 ja 23 artikla, 35 artiklan 2 kohta ja 36 artiklan 2 kohta – Työohjelma vuodeksi 2010
      
      1.1   Johdanto
      
      Ohjelmaan kuuluu kahdeksan täytäntöönpanotoimea vuonna 2010. Tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY tavoitteiden pohjalta seuraavassa esitetään talousarvion jakautuminen ja tärkeimmät toimet:
      
                  —
               
               
                  avustukset (toteutetaan suoran keskitetyn hallinnoinnin kautta) (1.2):
                  
                              —
                           
                           
                              Myönnetään eläinlääkintälainsäädäntöä käsittelevän, OIE:n 6–8 päivänä joulukuuta 2010 järjestämän kansainvälisen konferenssin järjestämiseen 200 000 EUR suuruinen unionin rahoitusosuus, joka voi olla enintään 80 prosenttia kaikista avustuskelpoisista kustannuksista.
                           
                        
            
                  —
               
               
                  hankinnat (toteutetaan suoran keskitetyn hallinnoinnin kautta) (1.3):
                  
                              —
                           
                           
                              Käytetään puitesopimusta sellaisten välineiden kehittämiseksi, joilla edistetään eläinten terveyteen liittyviä näkökohtia ja eläinten terveyttä koskevan strategian periaatteita maailman eläinlääkintävuoden 2011 tiedotuskampanjan puitteissa; enintään 1 100 000 EUR.
                           
                        
                              —
                           
                           
                              Toteutetaan terveys- ja kuluttaja-asioiden pääosastolta laajentumisasioiden pääosastolle näiden pääosastojen välisellä kirjallisella sopimuksella sisäisten sääntöjen 7 artiklan mukaisesti tehty edelleenvaltuutus rahoituksesta, jolla mahdollistetaan jäsenvaltioiden viranomaisten pääsy Vetlex-tietokantaan; enintään 75 000 EUR.
                           
                        
                              —
                           
                           
                              Käytetään puitesopimusta sellaisen tutkimuksen toteuttamiseen, jolla kerätään saatavilla olevia tietoja kloonauksen vaikutuksista tuotantoeläinten terveyteen ja hyvinvointiin; enintään 50 000 EUR.
                           
                        
                              —
                           
                           
                              Käytetään puitesopimuksia yhdennetyn eläinlääkinnällisen Traces-tietojärjestelmän hoitamiseen, ylläpitoon ja kehittämiseen; enintään 2 210 000 EUR.
                           
                        
                              —
                           
                           
                              Käytetään puitesopimusta tutkimuksiin, julkaisuihin ja tiedon levittämiseen eläinten hyvinvointia koskevan strategian tukemiseksi; enintään 600 000 EUR.
                           
                        
                              —
                           
                           
                              Käytetään puitesopimusta tutkimukseen, jolla arvioidaan EU:n valmius eläinten terveyteen kohdistuvien vakavien uhkien varalta, ja vahvistamaan unionin nopean toiminnan verkostoa alalla; enintään 200 000 EUR.
                           
                        
                              —
                           
                           
                              Käytetään puitesopimusta eläintautien ilmoitusjärjestelmän (ADNS) päivittämiseen tarvittavin teknisin parannuksin; enintään 500 000 EUR.
                           
                        
            1.2   Avustukset
      
      1.2.1   Unionin rahoitusosuus OIE:n 6–8 päivänä joulukuuta 2010 järjestämän eläinlääkintälainsäädäntöä koskevan maailmanlaajuisen konferenssin rahoitukseen
      
      Avustuksista on laadittava kirjallinen sopimus.
      OIKEUSPERUSTA
      Neuvoston päätöksen 2009/470/EY 23 artikla
      BUDJETTIKOHTA
      17 04 02 01
      TÄYTETTÄVÄT TAVOITTEET JA ENNAKOIDUT TULOKSET
      OIE järjestää 6–8 päivänä joulukuuta 2010 eläinlääkintälainsäädäntöä käsittelevän maailmanlaajuisen konferenssin.
      Maailman eläintautijärjestö OIE on tehnyt ensimmäisen tutkimuksen eläinlääkintälainsäädännöstä ja aikoo käydä laajoja keskusteluja kaikkien jäsentensä kanssa maailmanlaajuisessa konferenssissa, ja on tärkeää, että EU:lla on kaikkien OIE:n jäsenmaiden kanssa yhteinen lähestymistapa eläinlääkintälainsäädäntöön ja että EU tukee aktiivisesti konferenssia.
      TÄYTÄNTÖÖNPANOTOIMEN KUVAUS JA TAVOITTEET
      Unionin rahoitusosuus eläinlääkintälainsäädäntöä käsittelevän maailmanlaajuisen konferenssin rahoitukseen.
      TÄYTÄNTÖÖNPANO
      Suora keskitetty hallinnointi
      SUORAT AVUSTUKSET: 168 ARTIKLAN 1 KOHDAN C ALAKOHTA
      AVUSTUKSEN ALUSTAVA MÄÄRÄ
      200 000 EUR
      YHTEISRAHOITUKSEN ENIMMÄISMÄÄRÄ
      Enintään 80 % kaikista maailmanlaajuisen konferenssin järjestämiseen liittyvistä avustuskelpoisista kustannuksista.
      1.3   Hankinnat
      
      Hankintasopimuksia varten on varattu määrärahoja yhteensä 4 735 000 EUR vuodeksi 2010.
      1.3.1   Maailman eläinlääkintävuotta 2011 esille tuova tiedotuskampanja
      
      OIKEUSPERUSTA
      Neuvoston päätöksen 2009/470/EY 20 artikla
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Enintään neljä palveluhankintasopimusta
      SOPIMUSTEN KOHDE
      Laaditaan tiedotuskampanja maailman eläinlääkintävuodelle 2011; tarkoituksena on edistää eläinten terveyttä koskevaa unionin politiikkaa kyseisen vuoden aikana eri tiedotustoimin ja -välinein. Lisätietoja liitteessä II.
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      —
      ERITYISSOPIMUS
      Vähintään neljän erityisen palveluhankintasopimuksen tekeminen (vuoden 2010 toisella neljänneksellä) puitesopimusviitteen XXX nojalla. (viitenumero lisätään ennen hyväksymistä)
      
      1.3.2   Vetlex-tietokannan saattaminen kaikkien jäsenvaltioiden viranomaisten käyttöön
      
      OIKEUSPERUSTA
      Neuvoston päätöksen 2009/470/EY 20 artikla
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Toteutetaan terveys- ja kuluttaja-asioiden pääosastolta laajentumisasioiden pääosastolle näiden pääosastojen välisellä kirjallisella sopimuksella sisäisten sääntöjen 7 artiklan mukaisesti tehdyllä edelleenvaltuutuksella.
      SOPIMUSTEN ALUSTAVA KOHDE (JOS MAHDOLLISTA)
      Vetlex on eläinlääkintälainsäädännön interaktiivinen tietokanta, jota tällä hetkellä voivat käyttää ehdokasmaat, mahdolliset ehdokasmaat ja Euroopan naapuruuspolitiikan piiriin kuuluvat maat. Se pidetään ajan tasalla 24 tunnin kuluessa uuden lainsäädännön julkaisemisesta ja se sisältää alan lainsäädännön konsolidoidut versiot. Sitä hoitaa ulkoinen yritys sopimuksella, joka on tehty laajentumisasioiden pääosaston kanssa.
      Varat toimintaan tulevat tällä hetkellä laajentumisen pääosaston talousarviosta, minkä vuoksi jäsenvaltiot eivät voi käyttää Vetlex-tietokantaa.
      Suunnitellun rahoituksen avulla Vetlex voidaan saattaa laajemmin jäsenvaltioiden viranomaisten käytettäväksi.
      TÄYTÄNTÖÖNPANO
      —
      ALUSTAVA AIKATAULU HANKINTAMENETTELYN KÄYNNISTÄMISEKSI
      Tämän päätöksen hyväksymisen jälkeen
      TARJOUSPYYNTÖJEN ALUSTAVA MÄÄRÄ
      75 000 EUR
      ERITYISSOPIMUS
      Kirjallinen sopimus terveys- ja kuluttaja-asioiden pääosaston ja laajentumisasioiden pääosaston välillä
      1.3.3   Tutkimus kloonauksen vaikutuksista tuotantoeläinten terveyteen ja hyvinvointiin
      
      OIKEUSPERUSTA
      Neuvoston päätöksen 2009/470/EY 23 artikla
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Yksi palveluhankintasopimus (olemassa olevien puitesopimusten käyttö)
      SOPIMUSTEN ALUSTAVA KOHDE (JOS MAHDOLLISTA)
      Kerätään tietoja teknologian kielteisistä vaikutuksista kloonattuihin eläimiin ja niiden korvike-emoihin. Tehdään vertailu muun teknologian kanssa ja analysoidaan tekniikan mahdollisia parannuksia.
      Tutkimuksen kohteena ovat myös kloonauksen vaikutukset biologiseen monimuotoisuuteen, jalostusohjelmiin ja bioturvallisuuteen.
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Vuoden 2010 alkupuolisko
      TARJOUSPYYNTÖJEN ALUSTAVA MÄÄRÄ
      50 000 EUR
      ERITYISSOPIMUS
      Yhden erityisen palveluhankintasopimuksen tekeminen (vuoden 2010 toisella neljänneksellä) puitesopimusviitteen XXX nojalla. (viitenumero lisätään ennen hyväksymistä)
      
      1.3.4   Yhdennetyn eläinlääkinnällisen Traces-tietojärjestelmän hoitaminen, hallinnointi, ylläpito ja jatkokehitys
      
      OIKEUSPERUSTA
      Neuvoston päätöksen 2009/470/EY 36 artiklan 2 kohta
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Useita palveluhankintasopimuksia (olemassa olevien puitesopimusten käyttö)
      SOPIMUSTEN ALUSTAVA KOHDE (JOS MAHDOLLISTA):
      
                  —
               
               
                  1 935 000 EUR yhdennetyn eläinlääkinnällisen Traces-tietojärjestelmän hoitamiseen, hallinnointiin ja ylläpitoon, Traces-käyttäjien logistiseen tukeen sekä keskuspalvelujen, tiedottamisen, verkkosivun, tietoturvan ja ohjelmistolisenssien ostamisen (ylläpito ja tuki) rahoittamiseen,
               
            
                  —
               
               
                  150 000 EUR tietoteknisen alustan kehittämiseen ja toteuttamiseen tietojen vaihtamiseksi kansallisten nautaeläintietokantojen välillä yhdistettynä Traces-sertifiointiin,
               
            
                  —
               
               
                  125 000 EUR tutkimukseen, jolla analysoidaan teknisiä vaatimuksia sähköisen sertifioinnin toteuttamiseksi Traces-järjestelmän sisällä ja analysoidaan sähköisten allekirjoitusten alalla käytössä olevia nykyisiä ratkaisuja jäsenvaltioissa.
               
            TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      —
      TARJOUSPYYNTÖJEN ALUSTAVA MÄÄRÄ
      2 210 000 EUR (osa tietotekniikan pääosaston tietotekniikan kehittämispalveluiden ESP DESIS I & II -sopimusten 140 miljoonasta EUR).
      ERITYISSOPIMUS
      Useiden erityisen palvelujen hankintaa koskevien sopimusten tekeminen (vuoden 2010 kolmannella neljänneksellä) puitesopimusviitteiden DIGIT 05650, 05710, 05711, 05716, 06210, 06350 nojalla.
      Kiinnostuksenilmaisupyyntö koodin 4-12 nojalla, julkaistu viitteellä 2005/S 208-204587 (vuoden 2010 kolmannella neljänneksellä).
      1.3.5   Tutkimukset, julkaisut ja tiedon levittäminen eläinten hyvinvointia koskevan strategian tueksi
      
      OIKEUSPERUSTA
      Päätöksen 2009/470/EY 20 artikla
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Enintään seitsemän palveluhankintasopimusta (olemassa olevien puitesopimusten käyttö).
      SOPIMUSTEN ALUSTAVA KOHDE (JOS MAHDOLLISTA):
      
                  —
               
               
                  Tutkimus eläinten hyvinvointia koskevan EU-strategian mahdollisten toimenpiteiden vaikutuksista.
               
            
                  —
               
               
                  Tutkimus tiettyjen siipikarjan tainnutusmenetelmien, kuten vesialtaissa tapahtuvan sähkötainnutuksen, asteittaisen lakkauttamisen sosioekonomisista ja ympäristövaikutuksista.
               
            
                  —
               
               
                  Raportti asetuksen (EY) N:o 1/2005 vaikutuksesta eläinten hyvinvointiin ottaen huomioon navigointijärjestelmiä koskevien vaatimusten toteuttaminen sekä sosioekonomiset vaikutukset, myös alueelliset näkökohdat.
               
            
                  —
               
               
                  Eläinten hyvinvointiin liittyvää valistusta käsittelevän kansainvälisen konferenssin järjestäminen; tavoitteena on tiedottaa kansalaisille eläinten hyvinvoinnista ja lisätä tietoa siitä, miten tärkeää on valistaa ihmisiä eläinten kunnollisesta kohtelusta.
               
            
                  —
               
               
                  Tutkimus, jolla arvioidaan kaupallisesti kasvatettujen broilereiden geneettiseen valintaan sekä isovanhempais- ja vanhempaispolven kasvatukseen ja pitoon liittyvien hyvinvointiongelmien minimointiin tähtäävien mahdollisten toimenpiteiden sosioekonomisia ja ympäristövaikutuksia.
               
            TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      —
      TARJOUSPYYNTÖJEN ALUSTAVA MÄÄRÄ
      600 000 EUR
      ERITYISSOPIMUS
      Tehdään enintään seitsemän erityistä palveluhankintasopimusta (vuoden 2010 ensimmäisellä puoliskolla) arviointia, vaikutustenarviointia ja niihin liittyviä palveluita koskevan puitesopimuksen nojalla, erä 3 (elintarvikeketju), sopimusnumero SANCO/2008/01/055. Lukuun ottamatta eläinten hyvinvointiin liittyvää valistusta koskevan kansainvälisen konferenssin järjestämistä, jonka osalta tehdään erityiset palveluhankintasopimukset tai tulossopimukset.
      1.3.6   EU:n nopean toiminnan verkoston, kriisinhallinnan ja viestintävalmiuden arviointi tiettyjen tarttuvien eläintautien osalta
      
      OIKEUSPERUSTA
      Neuvoston päätöksen 2009/470/EY 23 artikla.
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Yksi palveluhankintasopimus (olemassa olevien puitesopimusten käyttö).
      SOPIMUSTEN ALUSTAVA KOHDE (JOS MAHDOLLISTA)
      Tehdään tutkimus EU:n nopean toiminnan verkoston, kriisinhallinnan ja viestintävalmiuden arvioinnista tiettyjen tarttuvien eläintautien osalta.
      TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Vuoden 2010 alkupuolisko
      TARJOUSPYYNTÖJEN ALUSTAVA MÄÄRÄ
      200 000 EUR
      ERITYISSOPIMUS
      Terveys- ja kuluttaja-asioiden pääosaston arviointipuitesopimus 2009–2013 erä 3 (elintarvikeketju), sopimusnumero SANCO/2008/01/055.
      1.3.7   Eläintautien ilmoitusjärjestelmä (ADNS)
      
      OIKEUSPERUSTA
      Neuvoston päätöksen 2009/470/EY 35 artiklan 2 kohta.
      BUDJETTIKOHTA
      17 04 02 01
      SOPIMUSTEN ALUSTAVA MÄÄRÄ JA LUONNE
      Enintään kolme palveluhankintasopimusta (olemassa olevien puitesopimusten käyttö).
      SOPIMUSTEN ALUSTAVA KOHDE (JOS MAHDOLLISTA)
      Hankintasopimuksella on seuraavat tavoitteet:
      
                  —
               
               
                  150 000 EUR ADNS-järjestelmää koskeviin käynnissä oleviin toimiin,
               
            
                  —
               
               
                  150 000 EUR ADNS-järjestelmän valmisteluun, jotta tuleviin ja lähteviin viesteihin voi käyttää verkkopalveluita ja ADNS-järjestelmästä saadaan yhteensopiva OIE:n ilmoitusjärjestelmän kanssa,
               
            
                  —
               
               
                  50 000 EUR mappaukseen: lisätään webmapperi ADNS-järjestelmään ja laitetaan webmapperi terveys- ja kuluttaja-asioiden pääosaston verkkosivuille,
               
            
                  —
               
               
                  50 000 EUR mappaukseen: parannetaan tehoa ArcMAP-sovelluksen kautta,
               
            
                  —
               
               
                  100 000 EUR lisenssejä ja tukea varten.
               
            TÄYTÄNTÖÖNPANO
      Suora keskitetty hallinnointi
      ALUSTAVA AIKATAULU HANKINTAMENETTELYN KÄYNNISTÄMISEKSI
      Tietotekniikan pääosasto toteuttanut jo
      TARJOUSPYYNTÖJEN ALUSTAVA MÄÄRÄ
      500 000 EUR
      ERITYISSOPIMUS
      Tehdään enintään kolme erityistä palveluhankintasopimusta (vuonna 2010) puitesopimuksen DI 5710-5750 nojalla.
   
   
      LIITE II
      
         Ohjelma-asiakirja, jossa esitetään yhteiset tiedotustoimet, joihin viitataan yhteisiä tiedotustoimia vuonna 2011 koskevassa Euroopan komission ja Maailman eläintautijärjestön OIE:n yhteistyöpöytäkirjassa
          (1)
      
      1.   Videoiden tuottaminen
      
      Komission yksilöimä sopimuspuoli tuottaa kuusi (6) videota eläinten terveyteen liittyvistä aiheista, esimerkiksi eläinlääkäreiden jokapäiväisestä työstä suurten tuotantoeläinten kanssa, elävien eläinten ja eläintuotteiden kaupasta, elintarvikkeiden turvallisuudesta, eläinten hyvinvoinnista, zoonoosien valvonnasta, kriisinhallinnasta sekä elintarviketurvasta.
      Komissio rahoittaa videoiden tuotannon ja jakelun kohdennettujen verkkosivujen, kuten EU-tuben, kautta ja mahdollisesti myös TV-kanavien kautta EU:n jäsenvaltioissa.
      Vastineeksi OIE varmistaa, että komission nimeämän sopimuspuolen käytettävissä on runsaasti asiaan liittyvää editoimatonta materiaalia näiden kuuden videon tuottamista varten. OIE voi levittää videoita myöhemmin missä tahansa muissa OIE:n jäsenvaltioissa omien kanaviensa kautta.
      On sovittu, että molemmat osapuolet valvovat videoiden kutakin editointivaihetta.
      Komissiolla on videoiden lopullisten versioiden tekijänoikeudet, mutta se pyytää OIE:n hyväksynnän sopimuspuolen tuottaman materiaalin osittaiseen tai täydelliseen kopioimiseen, muuttamiseen ja uudelleenkäyttöön.
      Komissio antaa OIE:lle luvan käyttää videoita vapaasti, mutta sen on toimitettava komissiolle tietoja videoiden levittämisestä.
      2.   EU:n eläinlääkintäviikko 2011 ja julisteiden suunnittelu
      
      EU:n eläinlääkintäviikon 2011 visuaalinen ilme, johon sisältyy elementtejä maailman eläinlääkintävuoden 2011 (Vet2011) kampanjasta, kehitetään käytettäväksi useissa viestintävälineissä.
      Visuaaliseen ilmeeseen sisällytetään tai otetaan mukautetusti elementtejä Vet2011-kampanjan ulkoasusta. Nykyiseen Vet2011-logoon tehtävät huomattavat muutokset on esitettävä hyväksyttäväksi sekä OIE:n pääjohtajalle (tri Bernard Vallat) että VET2011:n toteutus- ja koordinointikomitean puheenjohtajalle (prof. Jean-François Chary).
      Komissio aikoo käyttää Vet2011:n puitteissa visuaalista ilmettä, joka on luotu julisteita varten ja jossa on sekä EU:n että OIE:n logot. Yksi näistä julisteista asetetaan esille Berlaymont-rakennukseen viikolla 17.–24. tammikuuta 2011. Lisäksi komissio suunnittelee ja tuottaa saman julisteen pienemmässä muodossa laitettavaksi esille OIE:n päätoimipaikassa, ja näin osoitetaan maailman eläinlääkintävuoden alkaminen. OIE varmistaa, että pienempi juliste ripustetaan valittuun paikkaan. Berlaymont-rakennusta lukuun ottamatta komissio ei kata julisteiden ripustamiseen ja poistamiseen liittyviä kustannuksia. Julisteiden ripustaminen useisiin paikkoihin lisää komission ja OIE:n työn näkyvyyttä.
      3.   Valokuvakilpailu internetissä
      
      Maailman eläinlääkintävuoden 2011 kampanjan puitteissa on suunnitteilla valokuvakilpailu internetissä. Verkkosivun kautta ihmiset sekä EU:sta että muualta maailmasta voisivat osallistua valokuvakilpailuun lataamalla valokuvansa ja yhteystietonsa serverille. Valokuvakilpailuun on tarkoitus tulla eri kategorioita sekä osallistujille että valokuvien aihepiireille. Tämä olisi otettava huomioon verkkosivun suunnittelussa, ja verkkosivulla olisi esitettävä kampanjaa varten luotu visuaalinen ilme sekä EU:n ja OIE:n logot.
      Hankkeen rahoituksesta vastaa komissio, ja on tarkoitus, että jatkoon valitut valokuvat ilmoitetaan EU:n eläinlääkintäviikolla 2011, joka suunnitelmien mukaan järjestetään 16.–22. toukokuuta 2011. OIE puolestaan tuo kilpailua esiin ja osallistuu aktiivisesti voittajavalokuvien valintaan ja niiden julkaisemiseen ulkoisilla foorumeilla, etenkin 79. täysistunnossaan Pariisissa ja OIE:n päätoimitiloissa Pariisissa.
      4.   Messuosastot (”Grüne Woche” Berliinissä ja ”Salon de l’Agriculture” Pariisissa)
      
      Komissio ja OIE katsovat, että Vet2011-kampanjaa olisi juhlistettava kaksilla Euroopan suurimmilla eläin- ja elintarvikemessuilla Saksassa tammikuussa 2011 ja Ranskassa helmikuussa 2011.
      Komissio rahoittaa messuosaston rakenteiden ja asiaan liittyvien painotuotteiden tuottamisen samoin kuin jaeltavat mainostuotteet. OIE puolestaan neuvottelee asianomaisten viranomaisten kanssa ilmaisista paikoista messuilla. Sekä komission että OIE:n edustajia ovat paikalla yhteisellä messuosastolla.
      
         (1)  K(2010) 3526.